**Resum Debat Feminista Intergeneracional**

**Tema: Violència de gènere**

**29-1-2019**

Ens vàrem trobar 13 dones de diverses generacions (de 35 a 76 anys).

Dolors Reguant va llegir una sèrie de reflexions a propòsit de la primera sessió de Debat sobre la violència de gènere (adjuntem). En el seu escrit proposava incidir en el nucli simbòlic per tal de transformar la cultura patriarcal.

Abans d’entrar en el comentari del text de Rita Segato, el debat es va centrar en diverses qüestions:

* la transmissió d’estereotips dintre de la família
* la filosofia de la criança natural
* la medicina que pren com a model el cos de l’home
* la formació d’educadores i educadors
* la selecció de personal
* com ens afecta l’atur a dones i homes

Respecte al text de Rita Segato:

* les referències al patriarcalisme del poder judicial i la importància de la fratria (la complicitat entre els homes d’un grup).
* consideració de l’assassinat de les dones com un “crim menor”.
* manca de sensibilitat social davant del “patiment de les dones”.
* manca de la mateixa empatia que es té vers el delinqüent pobre i de color respecte a les víctimes dones, considerades ciutadanes de segona classe.
* els agressors no són considerats una amenaça per a la propietat ni per als propietaris.
* la violència de gènere com a reacció davant dels avenços de les dones i com expressió de la precarietat de la masculinitat (violacions en grup).
* la ultradreta situa el rebuig a la perspectiva de gènere en clara reacció als avenços de les dones.